การทลายแก๊งสี่คน

การทลายแก๊งสี่คน (รู้จักในชื่อ อุบัติการณ์หวยเหรินถัง, รัฐประหารหวยเหรินถัง หรือ รัฐประหาร 6 ตุลาคม) คือรัฐประหารโดยไม่นองเลือดในจงหนานไห่ กรุงปักกิ่ง เมื่อวันที่ 6 ตุลาคม ค.ศ. 1976 ซึ่งนายกรัฐมนตรีฮฺว่า กั๋วเฟิงร่วมมือกับรองประธานคณะกรรมการการทหารส่วนกลาง เย่ เจี้ยนอิงและวาง ตงซิ่ง พร้อมด้วยบุคคลสำคัญอื่น ๆ ในพรรคคอมมิวนิสต์จีน รัฐบาลและกองทัพปลดปล่อยประชาชน เพื่อจับกุมและควบคุมตัวแก๊งสี่คน รวมถึงเหมา ยฺเหวี่ยนซิน หลานชายของเหมา เจ๋อตงที่ทำหน้าที่เป็นผู้ประสานงานระหว่างเขากับคณะกรรมาธิการกลาง
ในเช้าตรู่ของวันรุ่งขึ้น ฮฺว่า กั๋วเฟิงได้รับเลือกเป็นรักษาการประธานพรรคคอมมิวนิสต์จีนและรักษาการประธานคณะกรรมการการทหารส่วนกลางในการประชุมขยายลับของกรมการเมือง ถือเป็นการยุติการปฏิวัติวัฒนธรรมที่ริเริ่มโดยเหมา หลังจากนั้น แก๊งสี่คนและพรรคพวกถูกกวาดล้างทางการเมือง โดยบางคนถูกดำเนินคดีอาญา
ภูมิหลัง.
หลังจากประธานเหมา เจ๋อตงถึงแก่อสัญกรรม เกิดสุญญากาศทางอำนาจขึ้นภายในพรรคคอมมิวนิสต์จีน "ฝ่ายอะไรก็ตาม" นำโดยฮฺว่า กั๋วเฟิง, วาง ตงซิ่ง, เฉิน ซีเหลียน, จี้ เติงขุยและอู๋ เต๋อ "ฝ่ายผู้เฒ่า" นำโดยเย่ เจี้ยนอิงและหลี่ เซียนเนี่ยน และ "ฝ่ายปฏิวัติวัฒนธรรม" นำโดยเจียง ชิง, จาง ชุนเฉียว, เหยา เหวินยฺเหวียน, หวัง หงเหวิน และเหมา ยฺเหวี่ยนซินมีความเห็นที่แตกต่างกันอย่างมากในเรื่องนโยบาย และมีการต่อสู้ภายในอย่างรุนแรง
แผนการ.
วันที่ 9 กันยายน ประธานเหมาถึงแก่อสัญกรรม เป็นเวลาหลายสัปดาห์หลังจากนั้นที่แก๊งสี่คนยังคงควบคุมสื่อของรัฐ และมีบทความจำนวนมากปรากฏขึ้นในหัวข้อ "หลักการที่วางไว้" (หรือ "ที่กำหนดขึ้น") โดยเหมาในช่วงบั้นปลายชีวิตของเขา (คำว่า "หลักการที่วางไว้" นั้นเองถูกอ้างว่าเป็นคำพูดจากเหมา แต่สถานะที่เป็นมาตรฐานของคำเหล่านั้นยังเป็นที่ถกเถียง) หน่วยกำลังอาสาสมัครในเมืองที่บัญชาการโดยผู้สนับสนุนกลุ่มหัวรุนแรงถูกจัดให้อยู่ในสถานะเตรียมพร้อมขั้นสูง
วันที่ 10 กันยายน ค.ศ. 1976 วันรุ่งขึ้นหลังอสัญกรรมของเหมา เจ๋อตง หวัง หงเหวินสั่งการให้หมี่ ชื่อฉี (รองหัวหน้ากลุ่มงานเอกสารของสำนักเลขาธิการ) ซึ่งเป็นเจ้าหน้าที่ของเขาแจ้งไปยังทุกมณฑล เทศบาลนครและเขตปกครองตนเองในนามของสำนักงานทั่วไปพรรคคอมมิวนิสต์จีนว่าหากเกิดปัญหาสำคัญใด ๆ ขึ้น จะต้องรายงานให้ทราบทันทีและหากปัญหาสำคัญเหล่านั้นแก้ไขได้ยาก จะต้องขอคำปรึกษา โดยรายงานและคำขอคำแนะนำทั้งหมดจะต้องส่งตรงถึงหมี่ ชื่อฉี
วันที่ 11 กันยายน หวัง หงเหวินข้ามขั้นตอนของกรมการเมืองคณะกรรมาธิการกลางพรรคคอมมิวนิสต์จีน และจัดตั้ง "ห้องปฏิบัติหน้าที่สำนักงานกลาง" ขึ้นในจงหนานไห่ เขายังแจ้งไปยังทุกส่วนของจีนในนามของสำนักงานกลางพรรคคอมมิวนิสต์จีนว่าเรื่องสำคัญควรถูกรายงานต่อเจ้าหน้าที่ที่ได้รับมอบหมายให้ปฏิบัติหน้าที่; "เขาพยายามตัดการเชื่อมต่อระหว่างคณะกรรมาธิการกลางพรรคคอมมิวนิสต์จีนกับฮฺว่า กั๋วเฟิงและมณฑล เทศบาลนครและเขตปกครองตนเอง เพื่อที่พวกเขาจะสามารถออกคำสั่งและบัญชาการทั่วประเทศได้"#เปลี่ยนทาง ฮฺว่าทราบเรื่องนี้จากการโทรศัพท์จากจาง ผิงฮฺว่า เลขาธิการพรรคหูหนานคนที่สอง หลังปรึกษากับเย่ เจี้ยนอิง พวกเขาตัดสินใจจะเตือนหวัง หงเหวินในนามของกรมการเมืองให้ปิด "ห้องปฏิบัติหน้าที่สำนักงานกลาง" ที่เขาก่อตั้งขึ้นโดยไม่ได้รับอนุญาตในทันที และแจ้งให้ทุกส่วนของประเทศทราบในนามของคณะกรรมาธิการกลางว่าเรื่องสำคัญควรถูกรายงานต่อฮฺว่า#เปลี่ยนทาง 
หลังนัดหมายทางโทรศัพท์ล่วงหน้าแล้ว ฮฺว่าเดินทางไปที่พำนักชั่วคราวของหลี่ เซียนเนี่ยน ณ บ้านเลขที่ 9 โดยอ้างว่าจะไปโรงพยาบาลเพื่อตรวจร่างกาย เขาพูดคุยกับหลี่ไม่ถึงสิบนาที โดยกล่าวว่า "การสู้กับแก๊งสี่คนเป็นสิ่งที่เลี่ยงไม่ได้ ถึงเวลาแล้วที่จะต้องจัดการเรื่องนี้"#เปลี่ยนทาง ฮฺว่าขอให้หลี่ไปพบเย่แทนเขาเพื่อถามความเห็นว่าด้วยวิธีจัดการปัญหาแก๊งสี่คน ในวันเดียวกันนั้น ฮฺว่าขอความช่วยเหลือจากวาง ตงซิ่ง ซึ่งวาง ตงซิ่งก็ตกลงช่วยเหลือ วันที่ 14 กันยายน หลี่ออกไปข้างนอกโดยอ้างว่าจะไปสวนพฤกษศาสตร์ปักกิ่งและเดินทางไปยังที่พำนักของเย่ในอาคาร 9 ภูเขายฺวี่เฉฺวียน หลี่ เซียนเนี่ยนถ่ายทอดความเห็นของฮฺว่าและหารือเรื่องดังกล่าวกับเย่ ในวันเดียวกันนั้น หลี่รายงานเนื้อหาของการสนทนาและทัศนคติของเย่ให้ฮฺว่า กั๋วเฟิงทราบ#เปลี่ยนทาง 
วันที่ 16 กันยายน ฮฺว่า กั๋วเฟิงจัดการประชุมร่วมกับหลี่เซียนเนี่ยน, อู๋ เต๋อ, เฉิน ซีเหลียน, จี้ เติงขุย, เฉิน หย่งกุ้ยและคนอื่น ๆ ในห้องประชุมคณะมนตรีรัฐกิจ ระหว่างการประชุม ฮฺว่า กั๋วเฟิงถามว่า "จะแก้ปัญหาแก๊งสี่คนที่ประธานเหมาเคยพูดถึงได้อย่างไร?" ซึ่งจี้ เติงขุยตอบว่า "ฉันเกรงว่าเรายังคงต้องปฏิบัติต่อคนกลุ่มนี้แตกต่างกัน" จากนั้นฮฺว่าก็แยกจี้ เติงขุยซึ่งเป็นกลางออกจากการดำเนินการ บ่ายวันที่ 17 กันยายน มีการประชุมขยายคณะกรรมาธิการสามัญกรมการเมืองขึ้นในโถงซินเจียงของมหาศาลาประชาชน โดยมีหัวข้อหลักคือจะจัดการกับต้นฉบับของเหมา เจ๋อตงอย่างไรและเหมา ยฺเหวี่ยนซินจำเป็นต้องกลับเหลียวหนิงหรือไม่ แก๊งสี่คนมีความขัดแย้งกับฮฺว่าและเย่ ในภายหลัง ฮฺว่าก็ได้รับการสนับสนุนจากเฉิน ซีเหลียนและซู เจิ้นหฺวา
วันที่ 21 กันยายน เย่มาที่ที่พำนักของฮฺว่าเพื่อหารือแผนการเบื้องต้น เย็นวันที่ 26 กันยายน หลังการฉายภาพยนตร์ในหอประชุมคณะมนตรีรัฐกิจ ฮฺว่า กั๋วเฟิงทิ้งหลี่ เซียนเนี่ยนและอู๋ เต๋อไว้เพื่อหารือแผนการ อู๋ เต๋อเสนอรูปแบบ "การจับกุม" และ "การยับยั้ง" หลังการหารือ ก็ตัดสินใจใช้การจับกุม ฮฺว่ามอบหมายให้หลี่แจ้งเย่ถึงผลการหารือลับอีกครั้ง เวลา 23.00 น. ของวันที่ 29 กันยายน ฮฺว่าเป็นประธานการประชุมกรมการเมืองในโถงตะวันออกของมหาศาลาประชาชน ส่วนใหญ่เป็นการหารือเรื่องการจัดการกิจกรรมต่าง ๆ สำหรับวันชาติ ฮฺว่า กั๋วเฟิงโจมตีแนวทางสื่อของกลุ่มหัวรุนแรงในการประชุม เจียง ชิงไม่เห็นด้วยอย่างยิ่งกับฮฺว่าและเธอยืนยันว่าเธอควรได้รับการเสนอชื่อเป็นประธานพรรคคนใหม่ ระหว่างการประชุม เจียงขอให้พักการประชุม โดยทิ้งเจียง ชิง, จาง ชุนเฉียว, หวัง หงเหวิน, เหยา เหวินยฺเหวียน, ฮฺว่า กั๋วเฟิง และวาง ตงซิ่งไว้เบื้องหลัง เจียงขอให้เอกสารและเอกสารสำคัญของเหมาของเหมาถูกส่งมอบให้เหมา ยฺเหวี่ยนซิน เพื่อทำความสะอาดและเก็บรักษา และให้งานและเอกสารว่าด้วยจดหมายและการเยี่ยมเยียนจากมวลชนที่สำนักงานกลางจัดการอยู่นั้นถูกส่งมอบให้กับผู้คนที่พวกเขาจัดตั้งขึ้นที่มหาวิทยาลัยปักกิ่งเพื่อดำเนินการ ฮฺว่า กั๋วเฟิงไม่ตอบสนอง การประชุมสิ้นสุดลงโดยไม่มีข้อสรุป เย็นวันที่ 30 กันยายน คณะกรรมาธิการกลางจัดการประชุมสัมมนาวันชาติในเมืองหลวงในหอคอยประตูเทียนอัน
วันที่ 2 ตุลาคม เหมา ยฺเหวี่ยนซินส่งกองพลรถถังจากภูมิภาคทหารเฉิ่นหยางไปปักกิ่ง และในเวลาเดียวกัน สั่งให้กำลังอาสาสมัครของเซี่ยงไฮ้ กำลังอาสาสมัครมหาวิทยาลัยปักกิ่ง และกำลังอาสาสมัครมหาวิทยาลัยชิงหฺวาเตรียมพร้อม หลี่ เต๋อเชิง ผู้บัญชาการภูมิภาคทหารเฉิ่นหยาง รายงานต่อเย่ เจี้ยนอิงว่าเหมา ยฺเหวี่ยนซินได้เคลื่อนย้ายกำลังทหาร และเย่สั่งให้ทหารเหล่านั้นถอยทัพทันที#เปลี่ยนทาง ที่พำนักของแก๊งสี่คนมีการรักษาความปลอดภัยอย่างเข้มงวด โดยที่พำนักแต่ละแห่งมีการรักษาความปลอดภัยมากกว่าสองชั้น#เปลี่ยนทาง วันเดียวกันนั้น ประมาณ 15:00 น. เย่มาที่สำนักงานของวาง ตงซิ่งในอาคารใต้ของจงหนานไห่เพื่อแลกเปลี่ยนความเห็น เย็นวันนั้น วาง ตงซิ่ง, ฮฺว่า กั๋วเฟิง และอู๋ เต๋อพูดคุยกันที่ที่พำนักของฮฺว่าในตรอกตงเจียวหมิน หลังจากนั้นฮฺว่าเรียกอู๋ จง ผู้บัญชาการเขตทหารรักษาการณ์ปักกิ่ง มาพบอย่างลับ ๆ และได้รับการสนับสนุนจากเขา บ่ายวันที่ 4 ตุลาคม ฮฺว่าและอีกสามคนสรุปแผนการได้สำเร็จในที่สุด
เย็นวันที่ 4 ตุลาคม เย่รีบรุดไปที่พำนักของฮฺว่าเพื่อหารือมาตรการรับมือ แผนเดิมคือเตรียมการ 10 วันหลังวันชาติแล้วจึงดำเนินการตามสถานการณ์ แต่เย่ เจี้ยนอิงกลับเสนอให้ลงมือล่วงหน้าแทน โดยกล่าวว่า "ชิงลงมือก่อน ใช้ความเร็วเอาชนะความช้า" และตั้งใจอย่างแน่วแน่ที่จะ "กำจัดสี่ภัยร้ายโดยการทำลายทีละคนและสร้างขึ้นทีละคน" ฮฺว่าจึงตัดสินใจ "ดำเนินการไม่เกินวันมะรืนนี้" และขอให้เย่ดำเนินการตามแผนปฏิบัติการร่วมกับวาง ตงซิ่ง เย่จึงรีบไปหาวาง ตงซิ่งทันทีเพื่อหารือทุกรายละเอียดเพื่อให้แผนปฏิบัติการที่วางเสนอมีความครอบคลุมและเป็นไปได้#เปลี่ยนทาง วันที่ 4 ตุลาคม กลุ่มหัวรุนแรงเตือนผ่านบทความในหนังสือพิมพ์ "กวางหมิงเดลี" ว่านักแก้ใด ๆ ที่เข้ามายุ่งกับหลักการที่กำหนดไว้จะ "พบจุดจบที่ไม่สวย"
อุบัติการณ์.
เวลา 15:00 น. ของวันที่ 6 ตุลาคม สำนักงานทั่วไปพรรคคอมมิวนิสต์จีนแจ้งสมาชิกคณะกรรมาธิการสามัญกรมการเมืองให้จัดการประชุมที่หอหวยเหรินในจงหนานไห่ เนื้อหาของการประชุมมีดังนี้: หนึ่ง, เพื่อศึกษาประเด็นการจัดพิมพ์ "สรรนิพนธ์ของเหมา เจ๋อตง" เล่มที่ห้า; สอง, เพื่อศึกษาตำแหน่งที่ตั้งของหอรำลึกประธานเหมา ในช่วงบ่าย วาง ตงซิ่งจัดการประชุมสั้น ๆ กับบุคลากรฝ่ายปฏิบัติการ เวลา 17:00 น. ยังมีการประชุมเล็ก ๆ ในห้องประชุมเล็กของสำนักงานอีสต์เอทในจงหนานไห่เพื่อมอบหมายงาน วาง ตงซิ่ง, เย่ เจี้ยนอิงและฮฺว่า กั๋วเฟิงเดินทางมาถึงหอหวยเหรินในเวลา 18:30 น., 19:20 น. และ 19:40 น. ตามลำดับ#เปลี่ยนทาง หาน ซู่อินให้รายละเอียดการโค่นล้มแก๊งสี่คนดังนี้:
<templatestyles src="Template:Blockquote/styles.css" />มีการประชุมฉุกเฉินของกรมการเมืองในมหาศาลาประชาชนในเย็นวันนั้น การปรากฏตัวของพวกเขานั้นเป็นที่ต้องการ ด้วยวาง ตงซิ่งเคยเป็นพันธมิตรของพวกเขา พวกเขาจึงไม่ได้สงสัยเขา... เมื่อพวกเขาเดินผ่านประตูบานสวิงเข้าไปในโถงทางเข้า พวกเขาก็ถูกจับกุมและถูกนำตัวไปโดยสวมกุญแจมือ จากนั้นหน่วยพิเศษ 8341 ก็ไปบ้านพักของมาดามเหมา ณ เลขที่ 17 ระเบียงตกปลาและจับกุมเธอ คืนนั้นเหมา ยฺเหวี่ยนซินถูกจับกุมในแมนจูเรีย และผู้โฆษณาชวนเชื่อของแก๊งสี่คนในมหาวิทยาลัยปักกิ่งและในสำนักงานหนังสือพิมพ์ก็ถูกควบคุมตัว ทุกอย่างดำเนินการอย่างเงียบ ๆ และมีประสิทธิภาพ ในเซี่ยงไฮ้ ผู้สนับสนุนของแก๊งได้รับข้อความให้มาปักกิ่ง "เพื่อเข้าร่วมประชุม" พวกเขามาและถูกจับกุม ดังนั้น แผนการของแก๊งสี่คนที่จะใช้อำนาจสูงสุดก็สิ้นสุดลงโดยไม่มีการหลั่งเลือดแม้แต่หยดเดียว
เวลา 20:30 น. หวัง หงเหวินและเหยา เหวินยฺเหวียนเดินทางมาถึงห้องประชุมทีละคน พวกเขาได้รับแจ้งว่าจะถูกแยกตัวเพื่อทำการสอบสวน ในเวลาเดียวกัน คณะผู้นำส่งคนไปที่พำนักของเจียง ชิงเพื่อประกาศใช้การตัดสินใจแบบเดียวกัน#เปลี่ยนทาง เมื่อหวังมาถึง องครักษ์ส่วนตัวของเขาถูกขอให้อยู่ด้านนอกลาน และเมื่อเจ้าหน้าที่หลายคนจากสำนักความมั่นคงกลางควบคุมตัวเขาไว้ในทางเดิน เขาก็ร้องตะโกนว่า "ฉันมาประชุม คุณกำลังจะทำอะไร?" พร้อมกับชกต่อยและเตะเจ้าหน้าที่ หวังเข้ามาในโถงโดยถูกรัดแขนไว้ และ ฮฺว่าก็เริ่มอ่าน "การตัดสินใจ" ของคณะกรรมาธิการกลางพรรคคอมมิวนิสต์จีนให้เขาฟัง แต่คาดไม่ถึงว่าระหว่างการอ่าน หวังก็หลุดจากการควบคุมของเจ้าหน้าที่และตะโกนพุ่งเข้าใส่เย่ เจี้ยนอิง ที่อยู่ในเหตุการณ์ แต่ก็ถูกควบคุมตัวอีกครั้งก่อนจะถึงตัวเขา ตามที่นักประวัติศาสตร์ อิมมานูเอล ซี.วาย. สฺวี ระบุ รัฐประหารครั้งนี้ไม่ได้ไร้การนองเลือดโดยสมบูรณ์ – หวังสังหารเจ้าหน้าที่สองคนพยายามจับกุมเขา และตัวเขาเองก็ได้รับบาดเจ็บก่อนจะถูกควบคุมตัว
จาง ชุนเฉียวถูกควบคุมตัวในเวลาต่อมา เหยา เหวินยฺเหวียนเพียงแค่พูดว่า "ไปกันเถอะ" และเดินตามทหารไป เจียง ชิงถูกกักบริเวณเพื่อทำการสอบสวนในอาคาร 201 ทางตะวันตกของชุนอู๋ไจ่ จงหนานไห่ หลังอ่านจดหมายแล้ว เจียง ชิงถามว่า "ฉันอ่านอีกครั้งได้ไหม?" จากนั้นเธอก็เขียนจดหมายปิดผนึกและมอบให้เจ้าหน้าที่คนหนึ่งนำไปให้ฮฺว่า กั๋วเฟิง เธอถูกส่งตัวไปยังสถานที่ลับและถูกกักบริเวณในบ้านเกือบแปดเดือน จากนั้นเธอก็ถูกย้ายไปที่เรือนจำฉินเฉิง ฉือ ฉฺวิน, เซี่ย จิ้งอี๋, เหมา ยฺเหวี่ยนซินและคนอื่น ๆ ก็ถูกจับกุมเช่นกัน เวลา 22.00 น. เกิ่ง เปียวเดินทางมาถึงสถานีวิทยุกระจายเสียงประชาชนกลางและยื่นหมายของฮฺว่า กั๋วเฟิงให้กับเติ้ง กัง ผู้อำนวยการสำนักกระจายเสียงกลาง จากนั้นก็ส่งคนเข้าควบคุมสถานีวิทยุกลางที่ 3 อย่างรวดเร็ว
ผลพวง.
หลังแก๊งสี่คนถูกจับกุม ฮฺว่าเรียกประชุมฉุกเฉินของกรมการเมืองที่ที่พำนักของเย่ เจี้ยนอิง ณ อาคาร 9 บนภูเขายฺวี่เฉฺวียนในคืนนั้น เวลาประมาณ 22.00 น. มีสมาชิกกรมการเมือง 11 คนเข้าร่วมการประชุม รวมถึง เย่ เจี้ยนอิง, หลี่ เซียนเนี่ยน, วาง ตงซิ่ง, เฉิน ซีเหลียน, ซู เจิ้นหฺวา, จี้ เติงขุย, อู๋ เต๋อ, หนี่ จื้อฝู, เฉิน หย่งกุ้ย และอู๋ กุ้ยเสียน#เปลี่ยนทาง เย่ เจี้ยนอิงเสนอ และที่ประชุมกรมการเมืองก็เห็นชอบเป็นเอกฉันท์ ให้แต่งตั้ง ฮฺว่า กั๋วเฟิงเป็นประธานคณะกรรมาธิการกลางและประธานคณะกรรมการการทหารส่วนกลางพรรคคอมมิวนิสต์จีน และให้การแต่งตั้งนี้ได้รับสัตยาบันจากคณะกรรมการกลางในอนาคต หลังการประชุม มีการออกมติว่าด้วยการแต่งตั้งฮฺว่า กั๋วเฟิง พร้อมกับประกาศให้ "แจ้งเวียนภายในพรรคทันที" การประชุมดำเนินไปจนถึงหลังเวลา 04.00 น. ของวันที่ 7 ตุลาคม#เปลี่ยนทาง 
วันที่ 10 ตุลาคม ค.ศ. 1976 เติ้ง เสี่ยวผิงส่งจดหมายถึงฮฺว่า กั๋วเฟิงผ่านวาง ตงซิ่ง เพื่อสะท้อนความยินดีของเขาต่อการจับกุมแก๊งสี่คน:<templatestyles src="Template:Blockquote/styles.css" />最近这场反对野心家、阴谋家篡党夺权的斗争，是在伟大领袖毛主席逝世后这样一个关键时刻紧接着发生的，以国锋同志为首的党中央战胜了这批坏蛋，取得了伟大的胜利，这是无产阶级对资产阶级的胜利，这是社会主义道路战胜资本主义道路的胜利，这是巩固无产阶级专政。防止资本主义复辟的胜利，这是巩固党的伟大事业的胜利，这是毛泽东思想和毛泽东革命路线的胜利。我同全国人民一样，对这个伟大斗争的胜利，由衷地感到万分的喜悦，情不自禁地高呼万岁、万岁、万万岁！<templatestyles src="Template:Blockquote/styles.css" />การต่อสู้ครั้งล่าสุดกับพวกฉวยโอกาสและพวกสมคบคิดที่พยายามจะยึดพรรคและชิงอำนาจเกิดขึ้นในห้วงเวลาที่วิกฤตเช่นนี้ทันทีหลังจากการถึงแก่อสัญกรรมของท่านประธานเหมาผู้นำผู้ยิ่งใหญ่ของเรา คณะกรรมาธิการกลางพรรคนำโดยสหายกั๋วเฟิงได้เอาชนะคนชั่วเหล่านี้และได้รับชัยชนะอันยิ่งใหญ่ นี่คือชัยชนะของชนกรรมาชีพเหนือกระฎุมพี ชัยชนะของเส้นทางสังคมนิยมเหนือทุนนิยม และชัยชนะของการรวมอำนาจเผด็จการของชนกรรมาชีพให้มั่นคง เป็นชัยชนะของการป้องกันการฟื้นฟูระบบทุนนิยม ชัยชนะของการรวมภารกิจอันยิ่งใหญ่ของพรรคให้มั่นคง และชัยชนะของความคิดของเหมา เจ๋อตงและแนวทางปฏิวัติของเหมา เจ๋อตง เช่นเดียวกับประชาชนทั่วประเทศ ฉันรู้สึกปิติยินดีอย่างสุดซึ้งสำหรับชัยชนะของการต่อสู้อันยิ่งใหญ่นี้และอดไม่ได้ที่จะตะโกนว่า "จงเจริญ จงเจริญ จงเจริญ!"
วันที่ 18 ตุลาคม ค.ศ. 1976 คณะกรรมาธิการกลางพรรคคอมมิวนิสต์จีนออก "ประกาศว่าด้วยอุบัติการณ์ของกลุ่มต่อต้านพรรคหวัง หงเหวิน, จาง ชุนเฉียว, เจียง ชิงและเหยา เหวินยฺเหวียน" โดยกำหนดให้สมาชิกพรรคทุกคนรับทราบชุดคำสั่งของเหมา เจ๋อตงที่วิพากษ์วิจารณ์แก๊งสี่คน อธิบายแนวทางการต่อสู้ของคณะกรรมาธิการกลางพรรคคอมมิวนิสต์จีนกับแก๊งสี่คน และเหตุผลในการจับกุมแก๊งสี่คน รวมถึงชี้นำการเปิดตัว "ขบวนการเพื่อเปิดโปงและวิพากษ์วิจารณ์แก๊งสี่คน" วันที่ 21 ตุลาคม การประณามแก๊งสี่คนทั่วประเทศเริ่มต้นขึ้น โดยคณะกรรมาธิการกลางพรรคคอมมิวนิสต์จีนประกาศการบดขยี้แก๊งสี่คนผ่านทางวิทยุและหนังสือพิมพ์ กัว มั่วรั่ว ซึ่งขณะนั้นดำรงตำแหน่งรองประธานคณะกรรมาธิการสามัญสภาประชาชนแห่งชาติ ด้นสดเนื้อเพลง "Shui Tiao Ge Tou: บดขยี้แก๊งสี่คน" ในวันเดียวกัน ซึ่งเป็นที่แพร่หลายอย่างกว้างขวางในขณะนั้น#เปลี่ยนทาง วันที่ 24 ตุลาคม ค.ศ. 1976 ทหารและพลเรือนหลายล้านคนในปักกิ่งจัดการเฉลิมฉลองอย่างยิ่งใหญ่ที่จัตุรัสเทียนอันเหมินเพื่อเฉลิมฉลองการบดขยี้แก๊งสี่คน#เปลี่ยนทาง 
หลังจากนั้น ก็มีการเปิดฉากการรณรงค์ทั่วประเทศเพื่อ เปิดโปงและวิพากษ์วิจารณ์อาชญากรรมของแก๊งสี่คนและสอบสวนบุคคลและเหตุการณ์ที่เกี่ยวข้องกับแก๊งสี่คนในช่วงปฏิวัติวัฒนธรรม วันที่ 10 ธันวาคม ค.ศ. 1976 คณะกรรมาธิการกลางพรรคคอมมิวนิสต์จีนออกเอกสาร "หลักฐานอาชญากรรมของกลุ่มต่อต้านพรรคหวัง หงเหวิน, จาง ชุนเฉียว, เจียง ชิงและเหยา เหวินยฺเหวียน (เอกสาร 1)."ไปยังทั่วทั้งพรรคและประเทศ วันที่ 6 มีนาคม ค.ศ. 1977 คณะกรรมาธิการกลางพรรคคอมมิวนิสต์จีนออก "เอกสาร 2" ของหลักฐานอาชญากรรมของแก๊งสี่คน ชื่อว่า "โฉมหน้าการต่อต้านปฏิวัติของแก๊งสี่คนและประวัติศาสตร์อันชั่วร้ายของพวกเขา" ในเดือนกรกฎาคม ค.ศ. 1977 การประชุมเต็มคณะครั้งที่สามของคณะกรรมาธิการกลางชุดที่ 10 ผ่าน "มติว่าด้วยกลุ่มต่อต้านพรรคหวัง หงเหวิน, จาง ชุนเฉียว, เจียง ชิงและเหยา เหวินยฺเหวียน" โดยตัดสินใจขับหวัง, จาง, เจียงและเหยาออกจากพรรคและถอดถอนตำแหน่งทั้งหมดของพวกเขาทั้งในและนอกพรรค วันที่ 23 กันยายน ค.ศ. 1977 คณะกรรมาธิการกลางพรรคคอมมิวนิสต์จีนออก "เอกสาร 3" ของหลักฐานอาชญากรรมของแก๊งสี่คน ชื่อว่า "วาทศิลป์ปฏิกิริยาที่แก๊งสี่คนเผยแพร่ในด้านต่าง ๆ" ใน ค.ศ. 1978 การสอบสวนทั่วประเทศเสร็จสิ้นลงเป็นส่วนใหญ่ และการรณรงค์เพื่อเปิดโปงและวิพากษ์วิจารณ์แก๊งสี่คนก็สิ้นสุดลง พรรคคอมมิวนิสต์จีนประกาศว่า วัตถุประสงค์ของการรณรงค์บรรลุผลสำเร็จ#เปลี่ยนทาง ในเดือนธันวาคม ค.ศ. 1978 การประชุมเต็มคณะครั้งที่สามของคณะกรรมาธิการกลางชุดที่ 11 ยุติการรณรงค์มวลชนทั่วประเทศเพื่อเปิดโปงและวิพากษ์วิจารณ์แก๊งสี่คน ตั้งแต่ ค.ศ. 1980 ถึง 1981 ศาลพิเศษของศาลประชาชนสูงสุดพิจารณาคดีต่อสาธารณะในคดีของกลุ่มต่อต้านการปฏิวัติหลิน เปียวและเจียง ชิงและตัดสินลงโทษพวกเขาตามบทลงโทษที่เกี่ยวข้อง#เปลี่ยนทาง 
ผลกระทบ.
พรรคคอมมิวนิสต์จีนอธิบายเหตุการณ์นี้อย่างเป็นทางการว่า "ชัยชนะของการทำลายกลุ่มต่อต้านการปฏิวัติ 'แก๊งสี่คน' ถือเป็นการสิ้นสุดความวุ่นวาย 10 ปีของ 'การปฏิวัติวัฒนธรรม'" โดยให้เหตุผลว่า "'แก๊งสี่คน' ได้ควบคุมความเห็นสาธารณะมายาวนาน มีส่วนร่วมในอุดมคติและอภิปรัชญา ก่อตั้งกลุ่มและฝ่าย และมีอิทธิพลเลวร้ายอย่างยิ่งภายในพรรค หากอาชญากรรมของ 'แก๊งสี่คน' ไม่ได้รับการสอบสวนอย่างถี่ถ้วน และฝ่ายของพวกเขาไม่ถูกทำลาย อิทธิพลของพวกเขาในทุก ๆ ด้านก็ไม่สามารถขจัดออกไปได้"#เปลี่ยนทาง 
นักซ้ายจัด นักซ้ายใหม่ และมาร์กซิสต์บางคนไม่เห็นด้วยกับข้อกล่าวหาของพรรคคอมมิวนิสต์จีนที่มีต่อแก๊งสี่คน ตัวอย่างเช่น ชาร์ล เบ็ตเตลแอมลาออกจากตำแหน่งประธานสมาคมมิตรภาพฝรั่งเศส-จีนใน ค.ศ. 1977 โดยกล่าวว่าข้อกล่าวหาของพรรคคอมมิวนิสต์จีนที่มีต่อ "แก๊งสี่คน" นั้น "ไม่น่าเชื่อถือ", "ปราศจากการวิเคราะห์แบบมาร์กซิสต์ใด ๆ มีแต่การใส่ร้ายและเรื่องอื้อฉาว", "เป็นการปฏิเสธสังคมนิยมวิทยาศาสตร์และลัทธิแก้ต่อต้านการปฏิวัติ", "สุดโต่งถึงขีดสุด แม้กระทั่งบิดเบือนข้อเท็จจริงอย่างเปิดเผย และการสร้างเรื่องเท็จที่หยาบคายทั้งหมด"
ในประเทศเปรู การล่มสลายของแก๊งสี่คนทำให้อาบิมาเอล กุซมัน ผู้นำของกลุ่มทางสว่างเชื่อมั่นว่าจีนได้กลายเป็นพวกแก้ (revisionist) ไปแล้ว และการปฏิวัติคอมมิวนิสต์นั้นจำเป็นต้องนำโดยสงครามประชาชนที่ยังคงรักษาความบริสุทธิ์ทางอุดมการณ์เอาไว้#เปลี่ยนทาง 
นักวิชาการบางคนในจีนแผ่นดินใหญ่ เช่น จู เสฺวฉินและหวัง จื้อตง เชื่อว่าอุบัติการณ์มีความคล้ายคลึงบางอย่างกับการล่มสลายของมักซีมีเลียง รอแบ็สปีแยร์ในช่วงการปฏิวัติฝรั่งเศส จู เสฺวฉินถึงกับบรรยายเหตุการณ์นี้ว่าเป็น "การล่มสลายของมักซีมีเลียง รอแบ็สปีแยร์ในจีนที่กำลังพูดภาษาฝรั่งเศส" อย่างไรก็ตาม จู หย่งเจีย (บุคคลสำคัญในช่วงปฏิวัติวัฒนธรรม) เชื่อว่ามุมมองของจู เสฺวฉินนั้น "ผิดอย่างสิ้นเชิง เราไม่สามารถใช้ประวัติศาสตร์ตะวันตกมาปรับเข้ากับความเป็นจริงของจีนในปัจจุบันได้ เราไม่ควรใช้แนวคิดผิดพลาดของนักวิชาการบางคนมาพูดถึงปัญหาของจีน คุณไม่สามารถหลอกลวงผู้คนได้ด้วยการพึ่งอำนาจต่างชาติ"